જોવા જઇએ તો દાતા-યાચક બંનેના હાથ લેવા-દેવાની એ પળે લંબાયેલા જોવા મળતા હોય છે, કેમ કે દાન કરવું હોય તો જેમ બે હાથ લંબાવવા પડે એમ દાન ગ્રહણ કરવું હોય તો યાચક માટે પણ બંને હાથ લંબાવવા પડતા હોય છે. આમાં હાથના પ્રસારણની પ્રક્રિયા એકસમાન હોવા છતાં હાથની મુદ્રાની સ્થિતિમાં ફેર પડી જતો હોય છે. એ ફેરફાર જ એકને દાતા તરીકેના સન્માનને તો બીજાને યાચક તરીકેના અપમાનને પાત્ર ઠરાવતો હોય છે.•